Din ir-riċetta qed titwassal minn Wayne Cutajar / Crafted Foods Ingredjenti Isservi 2 persuni 230g spaghetti 145g guanciale jew panċetta 5 isfra tal-bajd 28g ġobon Pecorino Romano, maħkuk Metodu Għalli l-għaġin. Sadattant ħallat l-isfra tal-bajd mal-Pecorino Romano. Aqli fuq nar baxx il-guanciale jew il-pancetta sakemm jieħdu kulur dehbi. Żid l-għaġin fit-taġen u ħallat. Żid ftit mill-ilma li tkun għallejt fih l-għaġin biex tnaqqas it-temperatura fit-taġen u żid it-taħlita tal-isfra tal-bajd. Ħawwad tajjeb biex ma jagħqadlekx il-bajd. It-taħlita tal-ilma tal-għaġin ma' dik tal-bajd toħloqlok il-krema carbonara. Kompli ħawwad biex tgħaqqad il-krema. Servi mal-bżar sħiħ imfarrak u l-ġobon Pecorino Romano maħkuk.